
Privind stabilirea costului mediu lunar de întreţinere pentru persoanele vârstnice îngrijite în Căminul pentru Persoane Vârstnice Timişoara

                     Prin H.C.L.M.T nr. 117/30.03.2010 s-a stabilit costul mediu lunar de întreţinere pentru persoanele vârstnice îngrijite în Căminul pentru Persoane Vârstnice Timişoara în cuantum de 553 lei/ persoană independentă, 600 lei/persoană semidependentă şi 650 lei/persoană dependentă.

                    Conform art. 25 alin.1 din Legea nr. 17/2000 privind asistenţa socială a persoanelor vârstnice costul mediu lunar de întreţinere pentru persoanele vârstnice îngrijite în Căminul pentru Persoane Vârstnice se stabileşte anual de către consiliile locale. 
                     Costul mediu lunar de întreţinere se stabileşte, în baza prevederilor art. 25 alin. 2 şi alin. 3 din Legea nr. 17/2000 , prin însumarea cheltuielilor de întreţinere, pentru hrană şi gospodărie, obiecte de inventar, echipament şi cazarmament , materiale sanitare şi alte asemenea, fără cheltuieli de personal, de medicamente şi de capital. De asemenea se determină diferenţiat în funcţie de gradul de dependenţă al persoanei vârstnice îngrijită.
                     Costul mediu lunar de întreţinere stă la baza calculării contribuţiei persoanelor vârstnice care au venituri sau susţinători legali, întrucât contribuţia nu poate depăşi costul mediu lunar de întreţinere, iar sumele reprezentând contribuţia menţionată constituie venituri extrabugetare ale căminului.

                     La nivelul căminului pentru Persoane Vârstnice s-a făcut analiza acestor cheltuieli în baza bilanţului pe anul bugetar 2010 şi, conform anexei, a reieşit un cost mediu lunar de întreţinere calculat pe persoană vârstnică îngrijită de 497 lei , mai mic decât cel stabilit în anul 2010.

                     În cursul anului 2010, cheltuielile care au stat la baza stabilirii costului de întreţinere au fost mai mici din cauza prevederilor legislative care ne-au interzis achiziţionarea obiectelor de inventar şi mijloacelor fixe necesare dotării camerelor în care sunt îngrijite persoanele vârstnice.

                     Conform art. 25 din legea 17/2000 privind asistenţa socială a persoanelor vârstnice, costul mediu lunar de întreţinere se stabileşte în funcţie de gradul de dependenţă al persoanei vârstnice cu asigurarea nivelului standardelor de calitate pentru serviciile furnizate în cadrul căminului. S-a ţinut cont de faptul că pentru persoanele dependente se consumă cu 125 lei/persoană mai mult decât pentru cele independente, cele semidependente încadrându-se ca valoare în media celor două categorii.

                     Având în vedere cele expuse, în baza prevederilor art. 36 alin,2 lit. (d) şi alin.6 lit. (a) , pct. 2 din legea nr. 215/2001 privind administraţia publică locală,

PROPUNEM:
1. stabilirea costului mediu lunar de întreţinere pentru persoanele vârstnice independente îngrijite în Căminul pentru Persoane Vârstnice în cuantum de 553 lei/persoană. ( la aceeaşi sumă ca în anul 2010).

2. stabilirea costului mediu lunar de întreţinere pentru persoanele vârstnice semidependente îngrijite în Căminul pentru Persoane Vârstnice în cuantum de 616 lei/persoană

3. stabilirea costului mediu lunar de întreţinere pentru persoanele vârstnice dependente îngrijite în Căminul pentru Persoane Vârstnice în cuantum de 678 lei/persoană

